Maal oli seekord erakordselt palju rahvast, pealt 20 ringis.  Aga nagu ikka, oli mõnus suur laud täis paremat süüa ja juua, mu pannkoogid said palju kiitust:) Saunas käisime esimese vooru naistega rahulikult 1,5 tundi, esimest korda sel suvel sain ka ujuma (prrr, vesi oli põhjas ikka veel külm). Jaanituli oli vahva ja suur. Ümberringi kukkusid käod ja rukkirääk ei vaikinud hommikuni, ka mõni konn veel krooksatas tiigiveerel. Laulsime ja tantsisime tule ümber hommikuni, kella kahest hakkas ju juba jälle valgemaks minema. Enne lahkumist, nii kl 4 paiku käisime veel  vallaliste sõbrannadega neile 9-sat lille korjamas. Loodetavasti see aitas neil jaaniunes oma tulevasi kallimaid näha. Mina korjasin endale aga koju vägeva pundi igat värvi lupiine. Koju jõudsime suures valges, magama kl 5 paiku. Pojad juba mõlemad kodus ja teki all… Päikesetõus oli imeline, punane taevas küll ennustas vihma, aga missugune värvide mäng…